O măcelărie și un supermarket au fost amendate cu câte 12.000 de lei de către inspectorii sanitar-veterinari, care au găsit 83 kg organe de miel şi de oaie congelate preambalate şi peste un kilogram ceafă de porc fără os, care nu prezentau etichete cu elemente de identificare: țara de origine, lot, termen de valabilitate. Cantitățile de carne au fost confiscate şi dirijate către neutralizare controlată.
De asemenea, un restaurant și o pensiune turistică au fost sancționate cu 10.000 de lei, pentru identificarea unor produse alimentare cu etichetare incompletă și aparatura frigorifică era neigienizată.
Direcția Sanitar-Veterinară și pentru Siguranța Alimentelor (DSVSA) Gorj a mai sancționat cu amenzi de câte 10.000 de lei o brutărie-patiserie, un restaurant şi un magazin alimentar, pentru identificarea unor produse pentru care operatorii nu au putut demonstra trasabilitatea. Au fost confiscate carne tocată, carne vită, chiftele, aripioare de pui, rasol vită si coastă vită.